open-index/open-wikipedia-markdown huggingface dataset:
Simonas Giedraitis

**Simonas Mykolas Giedraitis** (1764 m. spalio 30 d. Vilkija – 1844 m. rugpjūčio 7 d. Alsėdžiai) – Lietuvos katalikų bažnyčios veikėjas.

## Biografija

Kilęs iš Lietuvos kunigaikščių Giedraičių giminės. Nuo 1787 m. kunigas, teologijos daktaras. 1795-1838 m. Šiluvos infulatas. Nuo 1789 m. Lietuvos vyriausiojo tribunolo narys. Nuo 1804 m. Žemaičių vyskupo J. A. Giedraičio koadjutorius, nuo 1812 m. Žemaičių vyskupijos sufraganas ir Adramiteno titulinis vyskupas. 1808-1819 m. atstovavo vyskupijai Sankt Peterburgo Romos katalikų dvasinėje kolegijoje, 1829-1831 m. kolegijos pirmininkas. Caro Nikolajaus I nurodymu 1831 m. Žemaitijoje platino du Sankt Peterburge išspausdintus lietuviškus atsišaukimus ir kt. dokumentus, skirtus 1831 m. sukilimui slopinti. Sukilėliams ketinant nužudyti buvo pasitraukęs į Latviją. Po 1831 m. Rusijos valdžios nurodymu faktiškai perėmė Žemaičių vyskupijos valdymą, vyskupui J. A. Giedraičiui paliktos tik reprezentacinės funkcijos. Nuo 1838 m. Žemaičių vyskupijos generalinis vikaras ir administratorius, bet popiežius jo nepatvirtino. Nuo trėmimų apsaugojo dalį sukilime dalyvavusių kunigų.

## Šaltiniai
Steponas Jonas Giedraitis

**Steponas Jonas Giedraitis** (, 1730 m. vasario 2 d. Giedraičiai – 1802 m. gegužės 13 d. Alsėdžiai) – Lietuvos vyskupas, Abiejų Tautų respublikos valstybės pareigūnas.

## Biografija

Kilęs iš Lietuvos kunigaikščių Giedraičių giminės. Vilniaus vyskupo I. J. Masalskio globotinis. Studijavo teologiją Vilniaus kunigų seminarijoje ir Vilniaus universitete. 1763 m. teologijos daktaras.

Nuo 1755 m. Vilniaus kapitulos kanauninkas. 1763 m. paskirtas Uranopolio tituliniu vyskupu ir Baltarusijos (Vilniaus vyskupijos dalies) vyskupu sufraganu, 1765 m. – Livonijos vyskupas, 1778 m. – Žemaičių vyskupas. Daugiausia rezidavo Varšuvoje, ten nuo 1776 m. ėjo įvairias valstybines pareigas. Iš pradžių stiprios karaliaus Stanislovo Augusto Poniatovskio valdžios (tačiau be konstitucijos) šalininkas bei Abiejų Tautų respublikos padalijimų priešininkas. Nuo 1795 m. tapo lojaliu carui, rūpinosi asmeniniais turtais bei giminaičių protegavimu į Bažnyčios ir valstybės pareigybes. Parašė proginių pamokslų.

## Šaltiniai
Vo Slavu Velikim!

**Vo Slavu Velikim!** (*Во славу Великим!*; 'už šlovę didiesiems') – Rusijos pagoniško metalo grupės „Arkona“ albumas. Išleistas 2005 m. įrašų kompanijos *Sound Age Production*. Greta „Arkonai“ įprastų pagoniško/folklorinio metalo kūrinių įtraukta ir ukrainiečių liaudies daina „Туман Яром“.

## Kūriniai
# „Интро (Коломыйка)“ – 1:31
# „Сквозь туман веков“ – 5:10
# „Русь изначальная“ – 5:43
# „Во славу великим!“ – 5:37
# „По сырой земле“ – 7:39
# „Туман Яром“ – 2:50
# „Зов битвы“ – 4:08
# „Веды прошлого“ – 5:21
# „Великдень“ – 00:56
# „Гнев времен“ – 5:11
# „На Свароговой дороге“ – 5:09
# „Выйди, выйди Иванку…“ – 1:12
# „Восстание Рода“ – 5:27
# „Сила Славных“ – 5:32

## Autoriai
* Maša „Scream“ – vokalas, pritarimas, klavišiniai, akustinė gitara
* Sergejus „Lazar“ – gitara, vokalas, pritarimas
* Ruslanas „Kniaz“ – bosai
* Vladas „Artist“ – būgnai, mušamieji

**Papildomi atlikėjai**
* Vladimiras Čerepovskis – įvairūs liaudies instrumentai
* Ilija „Wolfenhirt“ – vokalas, pritarimas
* Igoris „Hurry“ – akordeonas
* Andrejus Karasevas – smuikas
Gobelenas

**Gobelenas** () – rankų darbo unikalus austinis sieninis kilimas. Paprastai gobelenas audžiamas paprastos konstrukcijos vertikaliomis ar horizontaliomis staklėmis-rėmais. Metmenys ir ataudai dažniausiai būna iš suktų vilnonių, rečiau – šilkinių siūlų. 

Gobelenu taip pat vadinami mechaninėmis audimo staklėmis išausti masinės gamybos žakardiniai dekoratyviniai specialios struktūros audiniai, kuriuose yra mažai (iki keliolikos) spalvų. 

## Gamyba
Stipriai įtempti matmenys perpinami drobiniu pynimu trumpomis spalvotų ataudų atkarpomis pagal iš anksto sukurtą piešinį – vadinamąjį kartoną ( < *carta* – popierius). Skirtingai nei paprastų audinių, gobeleno ataudai nėra ištisi. Kadangi gobeleno metmenys paprastai būna retesni ir storesni už ataudus, audinio paviršiuje matyti ryškūs, kaip ripsinio audinio, išilginiai ranteliai. Būna iki kelių tūkstančių atspalvių ataudų. 

Rankiniam gobeleno audimui reikia didelio audėjų meistriškumo, kruopštumo ir meninės nuovokos: vienas audėjas per metus išaudžia 1–3 m² plotą. Platų gobeleną gali austi keletas audėjų vienu metu.

## Istorija

Gobelenai austi jau senovės Persijoje, Mesopotamijoje, Bizantijoje. XII a. Vakarų Europoje pradėti austi kilimai, kurių struktūra panaši į gobeleno. XIV–XVI a. gobeleno tipo audiniais garsėjo Paryžius, Arasas, Briuselis. 1662 m. įsteigus Karališkąją gobelenų manufaktūrą (), plečiant XV a. įkurtas meistrų Gobelenų šeimos dirbtuves, gobeleno gamyba ištobulėjo. Dailininkai Rafaelis, Rubensas, Šarlis Lebrenas yra sukūrę kartonų gobelenams. Kurį laiką buvusi pamiršta, XX a. antrojoje pusėje gobeleno gamyba vėl atgijo. 

Lietuvos Didžiojoje Kunigaikštystėje XVII–XVIII a. gobelenai buvo gaminami Radvilų manufaktūroje Koreličiuose ir Oginskių – Slanime (dabartinė Baltarusija). Lietuvoje po I pasaulinio karo gobeleno tipo audiniai buvo audžiami „Marginių“ ir „Dailės“ kooperatyvų tekstilės dirbtuvėse.

## Šaltiniai
Joe Johnson

**Džo Markusas Džonsonas** (, g. 1981 m. birželio 29 d.) – buvęs JAV krepšininkas.

Vertinamas dėl taiklios rankos ir gebėjimo, reikalui esant, sėkmingai žaisti įžaidėjo pozicijoje.

Po vidurinės mokyklos baigimo, Johnsonui stipendijas siūlė stipriausi NCAA universitetai – Duke, Konektikuto ir kiti. Tačiau jis pasirinko Arkanzaso universitetą, kuriam atstovauti svajojo visą gyvenimą.

Baigęs du sėkmingus sezonus ten, Džonsoną 10-tuoju numeriu 2001 m. NBA naujokų biržoje pasirinko Bostono „Celtics“ ekipa. Sezonui dar nesibaigus, Džo, kartu su Randy Brown ir Milt Palacio buvo iškeisti į Finikso „Suns“ ekipą už veteranus Rodney Rogers bei Tony Delk. Po debiutinio sezono krepšininkas išrinktas į antrąją simbolinę naujokų komandą. Jau 2003 m. žaidėjas tapo tvirtu „Suns“ startinio penketo nariu.

2005 m. vasarą tapo apribotu laisvuoju agentu ir nusprendė palikti Finiksą. Susitarta su Atlantos „Hawks“ klubu, kuris už gynėją „Suns“ komandai atidavė Boris Diaw ir du NBA naujokų biržos šaukimus. Džonsonas tapo rezultatyviausiu naujosios savo komandos žaidėju, gerino asmeninius rekordus (įspūdingiausi iš jų – 42 taškai į „Golden State Warriors“ krepšį bei 17 rezultatyvių perdavimų rungtynėse su Milvokio „Bucks“) bei buvo tris kartus – 2007, 2008 ir 2009 m. – išrinktas į NBA „Visų žvaigždžių” rungtynes. 2007–2008 m. sezone Atlantos „Hawks“ pagaliau vėl pateko į atkrintamąsias varžybas, į kurias ji nebuvo patekusi nuo 1998–1999 m. sezono.

2016 m. vasario 27 d. pasirašė kontraktą su Majamio „Heat” klubu. 

## Apdovanojimai ir pasiekimai
### NBA

* NBA „Visų žvaigždžių“ rungtynių žaidėjas (2007–2012, 2014 m.)
* Trečiosios NBA simbolinės komandos žaidėjas (2010 m.)
* Antrosios NBA simbolinės naujokų komandos žaidėjas (2002 m.)
### Nacionalinė rinktinė
* 2006 m. Pasaulio krepšinio čempionate laimėjo bronzos medalį su JAV rinktine.

## Nuorodos

* NBA profilis
* Yahoo profilis
* ESPN profilis
Alaicho ulusas

**Alaicho ulusas** (, ) – ulusas šiaurės rytų Jakutijoje. Administracinis centras – Čokurdachas.

## Geografija

Teritorija išsidėsčiusi Janos-Indigirkos žemumoje, prie Rytų Sibiro jūros.

## Gyventojai

Tautinė sudėtis (2002 m.):
* jakutai – 40 %
* rusai – 34 %
* evenai – 16 %
* kiti – 10 %

## Gyvenvietės

Pagrindinės uluso gyvenvietės (gyv. sk, 2007 m.):
* Čokurdachas – 2300
* Olenegorskas
* Čkalovas
* Ruskoje Ustjė

## Nuorodos
* Uluso žemėlapis
Ruskoje Ustė

**Ruskoje Ustė** () – kaimas Rusijoje, šiaurės rytų Jakutijoje, Alaicho uluse, prie Indigirkos upės žiočių ir Rytų Sibiro jūros. Tarybiniais metais vadinta **Poliarnojė** (*Полярное*).

## Gyventojai

Ruskoje Ustė apgyvendinta rusų jau keletą amžių. Kadangi čia nepalankios sąlygos žemės ūkiui, jie išgyveno versdamiesi medžiokle ir žvejyba, kaip ir vietinės Sibiro tautos. Dėl savo izoliacijos rusoustiečiai išsaugojo senovines rusų folkloro tradicijas, senovinę kalbą, kuri buvo paveikta vietinės evenų kalbos. Šių gyventojų kilmė nėra tiksliai žinoma. Manoma, kad jie XVI a. čia galėję atsikraustyti iš Pomorės. Bendruomenė pirmą kartą minima 1739 m. keliautojo Dmitrijaus Laptevo, kuris žiemojo Ruskoje Ustėje. XX a. pr. ją tyrinėjo tremtyje buvęs rusų socialistas Vladimiras Zenzinovas. Tarybiniais metais gyventojai iš padriko kaimo sukelti į vieną gyvenvietę, pagrindiniu jų verslu tapo poliarinių lapių kailių prekyba.

## Šaltiniai
Osmosinis slėgis

**Osmosinis slėgis** ( - postūmis, slėgimas) – slėgis, kurį, esant nekintamai temperatūrai, turėtų užimti ištirpinta dujinės būsenos medžiaga, užimdama tokį patį tūrį kaip ir tirpalas. Tai jėga, skatinanti vandens molekules osmosiškai judėti iš vieno tirpalo į kitą pro puslaidę membraną koncentracijos gradiento kryptimi.

Osmosinis tirpalų slėgis priklauso nuo jame ištirpusių neorganinių medžiagų dalelių kiekio.

Eksperimentiškai osmosinį slėgį pirmasis nustatė Wilhelmas Friedrichas Philippas Pfefferis (Vokietija) 1877.

## Šaltiniai
Janos-Indigirkos žemuma

**Janos-Indigirkos žemuma** (, ) yra Rusijoje, šiaurės rytų Sibire, Jakutijoje. Driekiasi 600 km ruože palei Laptevų ir Rytų Sibiro jūras, nuo Janos deltos vakaruose iki Indigirkos deltos rytuose. Pietuose apriboja Čerskio kalnagūbris ir Polousno kalvagūbris. Klimatas subarktinis, vidutinė sausio temperatūra pakrantėje siekia -32 °C, liepą sušyla nuo 0 iki 12 °C šilumos. Vyrauja amžinasis įšalas. Gausybė pelkių ir termokarstinių ežerėlių. Atskiros kalvos (vad. sopkos) ir kalvagūbriai iškyla iki 300 m aukščio. Šiaurinėje dalyje būdinga arktinė samanų ir krūmynų tundra, pietuose – maumedžių retmiškiai.

Pagrindinės gyvenvietės – Čokurdachas, Ust Janskas.

## Šaltiniai
Janos–Oimiakono kalnynas

**Janos-Oimiakono kalnynas** () – kalnų sistema Rusijoje, šiaurės rytų Sibire, Jakutijoje. Driekiasi 1100 km tarp Čerskio kalnagūbrio rytuose ir Verchojansko kalnagūbrio vakaruose. Atskiros viršūnės iškyla virš 2000 m. Būdinga vidutinkalnių sistema, besimainanti su plačiais plokščiakalniais (Janos, Oimiakono, Elgyno) bei tarpukalnių įdubomis. Sudarytas iš aleuritų, smiltainio, molio skalūnų, granitinių intruzų. Išgaunamas auksas, alavas, polimetalų rūdos. Kalnyne ištakas gauna Janos, Indigirkos baseinų upės.

Slėniuose ir žemutinėje šlaitų dalyje vyrauja maumedžių retmiškių taiga, aukščiau – kalnų tundra, dalyje pietinių šlaitų – stepės.

## Šaltiniai
Dulebai

**Dulebai**, *dulibai* () – rytų slavų genčių sąjunga, VI a. – X a. pradžioje gyvenusi Vakarų Volynės teritorijoje. Priskiriami Pragos-Korčiako archeologinei kultūrai.

Kur susidarė dulebai iki šiol nėra žinoma, nes dulebų buvimo pėdsakai išsibarstę Centrinėje ir Rytų Europoje. Spėjama, kad dulebai galbūt susiformavo Romos imperijos laikais germanų ar bulgarų genčių kaimynystėje, o vėliau apsigyveno keliuose regionuose. Kai kurie viduramžių šaltiniai nurodo dulebus buvus ne tik Vakarų Volynėje, bet ir šiandieninėje Čekijoje, ties Dunojaus vidurupiu, tarp Balatono ežero ir Mursos upės ir kitur.

VI a. pabaigoje – VII a. pradžioje smarkiai nukentėjo nuo avarų antpuolių. 907 m. dalyvavo kunigaikščio Olego organizuotame žygyje į Cargradą. Pirmajame, ne visai sėkmingame žygyje rusų ir dulebų sąjungininkai buvo arabai. Antrasis žygis, kuriame be rusų ir dulebų dalyvavo ir baltieji chorvatai, baigėsi naudingos taikos sutarties pasirašymu. X a., jau kaip bužanai ir volynėnai, tapo Kijevo Rusios dalimi.

Korčiako kultūros paminklai siejami su dulebų genčių sąjunga, iš kurios, manoma, kilo metraščiuose aprašyti volynėnai, drevlianai, dregovičiai ir galbūt dalis polianų.

## Nuorodos
Luza

**Luza** () – miestas Rusijoje, Kirovo srities šiaurės vakaruose, prie Luzos upės, 302 km nuo Kirovo. Rajono centras. 11,9 tūkst. gyventojų (2005 m.). Geležinkelio stotis prie Kirovo-Kotlaso geležinkelio. Medienos apdirbimo pramonė.

## Istorija

Luza įkurta 1899 m., miesto statusas suteiktas 1944 m.

## Šaltiniai
Luza (upė)

**Luza** (, ) – upė Rusijoje; Jugo (Šiaurinės Dvinos baseinas) dešinysis intakas. Prasideda Kirovo srityje, netoli Oparino gyvenvietės. Pradžioje teka į šiaurę per Komių Respubliką, vėliau pasuka į vakarus, prateka Kirovo ir Vologdos sritis.

Didžiausi intakai: Ula, Korža, Šeliugas (kairieji), Vaziugas, Tylajus, Soksia, Sedka, Lopiu, Tulomas, Debas, Porubas, Lechta, Lala (dešinieji). Vaga vingiuota, tėkmė greita, yra slenksčių. Ant upės įrengtos 2 hidroelektinės. Laivuojama poplūdžių metu 476 km ruože. Prie upės įsikūręs Luzos miestas.

## Šaltiniai
Vladislovas Baltramiejus Giedraitis

**Vladislovas Baltramiejus Giedraitis** (g. Videniškiai) – SJ, XVII a. lietuvių raštijos darbuotojas, kunigas.

## Biografija
Kilęs iš Lietuvos kunigaikščių Giedraičių giminės Videniškių šakos, tėvas Kasparas Giedraitis. Žemaičių kanauninkas, Smolensko prelatas, Giedraičių, Veliuonos ir Talačyno (dab. Vitebsko sritis) klebonas. 1646-1666 m. Vilniaus universitete studijavo filosofiją. 1667 m. įgijo magistro laipsnį. 1667-1669 m. Žemaičių vyskupijos valdytojas, kol į Varnius atvyko naujai paskirtas Žemaičių vyskupas Kazimieras Pacas. 1689-1691 m. Naugarduko jėzuitų kolegijoje dėstė gramatiką.

Parašė 2 knygas – Utenos ir Platelių seniūno Kazimiero Eustachijaus Valavičiaus ir Nemunaičio seniūnaitės Barbotos Sapiegaitės jungtuvėms skirtą Santuokų santuokos iškilminga eisena… ( 1646 m.) ir Lietuvos Didžiosios kunigaikštystės paiždininkio ir raštininko žmonos O. Mlockaitės-Krišpinienės-Kiršenšteinienės mirčiai paminėti „Senųjų brangenybių lobis, dorybės auksu padabintas…“ ( 1666 m.).

## Šaltiniai
Yeovil Town FC

**Yeovil Town FC** – Anglijos futbolo klubas, įkurtas Jouvilyje, Somerseto grafystėje. 

Namų rungtynes nuo 1990 m. žaidžia „Huish Park“ stadione.

## Istorija
2019–2020 m. sezone rungtyniavo Anglijos Nacionalinėje futbolo lygoje. 

## Sezonai

|}

## Rekordai
* **Daugiausia sužaistų rungtinių:** Len Harris, 691 (1958-1972 m.)
* **Daugiausia pelnytų ivarčių:** Johnny Hayward 548 (1906-1928 m.) 
* **Daugiausia lygos ivarčių:** Dave Taylor, 285 (1960-1969 m.)
* **Didžiausias lygos žiūrovų skaičius:** 9 527 prieš Leeds United AFC, 2008 m. balandžio 25 d. (Football League One)
* **Didžiausias visų laikų žiūrovų skaičius:** 16 318 prieš Sunderland AFC, 1949 m. sausio 29 d. (FA Taurė)
* **Ilgiausiai žaidęs futbolininkas:** Len Harris, 14 m. (1958-1972 m.)
* **Ilgiausiai treniravęs treneris:** Billy Kingdon, 8 m. (1938-1946 m.)
* **Didžiausia pinigų suma gauta:** 1 200 000 svarų sterlingų Arron Davies ir Chris Cohen, Nottingham Forest FC 2007 m. liepa
* **Didžiausia pinigų suma sumokėta:** 250 000 svarų sterlingų Pablo Bastianini, Quilmes Atlético Club 2005 m. rugpjūtis

## Išnašos

## Nuorodos
* Oficiali klubo svetainė
AFC Bournemouth

**AFC Bournemouth** – Anglijos futbolo klubas iš Bornmuto (Dorseto grafystė).

## Istorija

## Sezonai

|}

## Išnašos

## Nuorodos
* Oficiali klubo svetainė
Jurgis Vladislovas Giedraitis

**Jurgis Vladislovas Giedraitis** (, 1906 m. liepos 27 d. Minskas – 2000 m. rugsėjo 14 d. Mezons-Lafite, , Paryžiaus priemiestis) – Lenkijos politikas, publicistas.

## Biografija
Kilęs iš Lietuvos kunigaikščių Giedraičių giminės. 1929 m. Varšuvos universitete baigė teisę, studijavo istoriją.

Iki 1939 m. dirbo Lenkijos valdžios įstaigose, 1931–1937 m. leido ir redagavo laikraštį „Bunt Młodych“, 1937–1939 m. žurnalą „Polityka“. 1941–1944 m. tarnavo lenkų Karpatų brigados artilerijoje Rytuose ir Italijoje. Karinės propagandos biuro vadovas V. Anderso 2 korpuse. Nuo 1945 m. gegužės mėn. dirbo Lenkijos vyriausybės Londone informacijos ministerijoje.

1946 m. Romoje įsteigė leidybos ir tyrinėjimų centrą – Literatūros institutą (*Instytut Literacki*); nuo 1947 m. čia ėmė leisti mėnraštį „Kultura“. 1947 m. Literatūros institutas ir „Kulturos“ redakcija perkelti į Paryžių. Jo iniciatyva mėnraštyje suformuota vadinamoji kultūros politinė linija: stiprus, bet ne nacionalistinis Lenkijos valstybingumas ir harmoningi santykiai su kaimynais. Tai darė poveikį visam Vidurio Rytų Europos regionui. Šią nuostatą propaguoja ir nuo 1962 m. jo iniciatyva leidžiamas žurnalas „Zeszyty Historyczne“, buvo jo nominalusis redaktorius. Daug dėmesio skyrė Lietuvai, daugiatautei Lietuvos Didžiajai kunigaikštystei bei jos paveldui – darniems religiniams santykiams, taikiam tautų sambūviui. Rūpinosi buvusios LDK tautų dabartinėmis problemomis, draugiškais Lietuvos ir Lenkijos, lietuvių ir lenkų santykiais. Aktyviai rėmė Lietuvos kovą dėl nepriklausomybės. Jo ir Č. Milošo vadovaujamas Lenkų nepriklausomos literatūros ir mokslo pagalbos fondas, įkurtas 1982 m., teikia stipendijas Lietuvos istorikams, menininkams dirbti ir stažuoti Paryžiaus mokslo ir kultūros įstaigose. Parašė autobiografiją (1994 m.).

## Įvertinimas
* 1998 m. – Gedimino 1 laipsnio ordinas
* 2011 m. Baltarusijoje įsteigta  Ježio Giedroico literatūrinė premija

## Literatūra
* A. S. Kowalczyk. *Giedroyći*, Kultura, Warszawa, 1999;
* Jerzy Giedroyc, Czesław Miłosz, *Listy 1952–1963*, t. 10, Czytelnik, 2008, ISBN 978-83-07-03130-9.

## Šaltiniai
Liuleelvenas

**Liulė** arba **Liuleelvenas** () – upė šiaurės Švedijoje, Norboteno lėne. Prasideda Skandinavijos kalnuose. Teka į pietryčius Norlando plynaukšte, prateka virtinę ežerų (Akajaurės, Stura Lulevateno), sudaro slenksčius ir krioklius. Įteka į Baltijos jūros Botnijos įlanką ties Liuleo.

Didžiausi intakai – Mažasis Liuleelvenas, Bodtreskuonas. Ant upės įrengta hidroelektrinių kaskada. Prie Liuleelveno įsikūrę Harardso, Bodeno, Liuleo miestai.

## Šaltiniai
Dagenham & Redbridge FC

**Dagenham & Redbridge FC** –  iš Londono. 

## Istorija

2006-2007 m. sezone pradėjo žaisti futbolo lygoje.

## Pasiekimai
**[[Conference National]]**
* Laimėtojas: 2006-2007 m. sezonas
* Antra vieta: 2001-2002 m. sezonas

**Isthmian League Premier Division**
* Laimėtojas: 1999-2000 m. sezonas

**FA Trophy**
* Antra vieta: 1997 m.

**Essex Senior Cup**
* Laimėtojai: 1998 m., 2001 m.
* Antra vieta: 2002 m.

## Sezonai

|}

## Išnašos

## Nuorodos
* Klubo visų laikų rezultatai
Darlington FC

**Darlington FC** – Anglijos futbolo klubas iš Darlingtono.

## Istorija

Įkurtas Darlingtono pradinėje mokykloje. 1889 m. pradėjo žaisti šiaurės lygoje, kurią laimėjo 1896 m. ir 1900 m. 1908 m. tapo profesionaliu klubu, pradėjo žaisti šiaurės rytų lygoje.

## Stadionas

Klubas namų rungtines žaidžia Darlingtono Arenos stadione, kuris buvo atidarytas 2003 m., turi 25 500 sėdimas vietas. Nuo 1883 m. iki 2003 m. žaidė Feethams stadione, kuris buvo nugriautas.

## Sezonai

|}

## Išnašos

## Nuorodos
*
Lungcha

**Lungcha** (, ) – upė Rusijoje, Jakutijoje, Lenos kairysis intakas. Prasideda Lenos plynaukštės šiauriniame pakraštyje. Teka į šiaurės rytus Vidurio Jakutijos lyguma. Įteka į Lenos atšaką į šiaurės vakarus nuo Sangaro.

Didžiausias intakas – Chatyng Jurjachas (dešinysis). Užšąla spalio viduryje, atitirpsta gegužės antrojoje pusėje. Lungcha laivuojama 57 km nuo žiočių ruože.

## Šaltiniai
Ljankihujė

**Ljankihujė** (), žodis, mapudungunų kalba reiškiantis 'panirusi vieta', nurodo šiuos objektus Čilėje:

* Ljankihujė – ežerą;
* Ljankihujė – upę;
* Ljankihujė – miestą;
* Ljankihujės provincija – Los Lagoso regiono provinciją.
Mykolas Jonas Henrikas Giedraitis

**Mykolas Jonas Henrikas Giedraitis** (; 1929 m. sausio 25 d. Lobzove prie Diarečyno, Slanimo apskr. – 2017 m. gruodžio 29 d. Oksforde, Anglijoje) – aeronautikos inžinierius, istorikas.

## Giminė
Kilęs iš Lietuvos kunigaikščių Giedraičių giminės. Tėvas Tadas Giedraitis (1890 m. sausio 7 d. – 1941 m. birželio 26 d.), motina (susituokė 1919 m. rugsėjo 10 d. Vilniuje) – Anna Dunin-Šostakovska (1894 m. balandžio 29 d. – 1976 m. gegužės 2 d.), seserys Ana Marija Kazimiera (g. 1920 m.) ir Teresė Liudvika (1922 m. Vilnius – 1973 m. Solsberis, Rodezija). 1958 m. liepos 26 d. Londone vedė Rosemary Virginia Anna Cumpston, vaikai Michal Graham Dowmont Giedroyć (g. 1959 m.), Anna Catherine Astrid Louise Parham (g. 1960 m.), Mary Rose Helen Bowyer-Smyth (g. 1963 m.), Melanie Clare Sophie (g. 1968 m.).

## Biografija
1940 m. iš Baltarusijos buvo ištremtas į Vakarų Sibirą. 1942 m. su lenkų V. Anderso armija evakavosi į Iraną, iš ten persikėlė gyventi į Didžiąją Britaniją. 1951 m. Londono universitete baigė matematikos krypties aeronautiką.

1951–1965 m. dirbo Didžiosios Britanijos ir Tolimųjų Rytų aviacijos įmonėse, 1966–1977 m. – įvairių šalių vyriausybių konsultantas, padėjo diegti modernias technologijas. 1967–1989 m. kelių pramonės bendrovių direktorius Anglijoje, Vokietijoje ir Ispanijoje.

Istoriją studijuoti pradėjo 1966 m. savarankiškai. Nepriklausomas mokslininkas, nuo 1989 m. Oksfordo universiteto humanitarinių mokslų garbės magistras. Tyrinėjo Lietuvos Didžiosios kunigaikštystės viduriniųjų amžių, kunigaikščių Giedraičių giminės istoriją. Nuo 1993 m. finansavo ir koordinavo lėšų rinkimą projektams Lietuvoje – buvusiai Videniškių atgailos kanauninkų vienuolyno infulato rezidencijai, parapinei bažnyčiai restauruoti, Baltadvario piliavietės ir dvarvietės archeologiniams tyrimams. 1999 m. finansiškai parėmė Merkelio Giedraičio ir Mikalojaus Daukšos paminklo Varniuose statybą.

Oksforde mirusio Mykolo Jono Henriko Giedraičio pelenai su urna velionio paskutine valia 2018 m. birželio 2 d. buvo palaidota Videniškių bažnyčioje, Palaimintojo Mykolo Giedraičio koplyčioje, kunigaikščių Giedraičių giminės kriptoje.

## Įvertinimas
* 1995 m. Gedimino 4 laipsnio ordinas

## Šaltiniai
Horsensas

**Horsensas** – miestas Danijoje, Jutlandijos pusiasalio rytuose, 50 km į pietus nuo Orhuso. Jis pasižymi mašinų gamybos (elektrotechnikos, tekstilės apdirbimo įrenginių), maisto, tabako pramonė ir didžiausia skerdykla Danijoje.

Horsense yra pranciškonų vienuolyno koplyčia, XIII a. romaninio stiliaus Išgelbėtojo bažnyčia, muziejus, XVIII a. pirklių namai.

## Istorija

Horsensas įkurtas XI ar XII a. Vėliau buvo įtvirtintas, pastatyta keletas vienuolynų. 1442 m. gavo prekybines teises, o XVIII a. tapo prekybos centru.

## Žymūs žmonės

Mieste gimė poliarinis keliautojas Vitas Beringas (1681–1741).

## Sportas

### Futbolas
* AC Horsens
* Horsens FS

## Galerija

File:Horsens_old_center.JPG|Mieste
Horsens - Middelalderfestival3.jpg|Viduramžių festivalis
Klosterkirken Horsens.jpg|Bažnyčia
Horsens-statsfængsel-2005.jpg|*Horsens Statsfængsel*


## Nuorodos
* Horsenso savivaldybės svetainė 
* Turistams
* Teatro svetainė
Ljankihujės ežeras

**Ljankihujės ežeras** () – antras pagal dydį Čilės ežeras (didžiausias esantis vien Čilės teritorijoje), telkšantis Los Lagoso regione, vakarinėse Andų pašlaitėse, 70 m aukštyje virš jūros lygio. Ežero ilgis 40 km, plotis 32 km. Gylis siekia 350 m. Ežeras ledyninės kilmės. Jį supa Kalbuko ir Osorno ugnikalniai. Lavos nuošliauža atskirtas nuo Todos los Santoso ežero.

Ežero baseinas užima 4738 km² plotą. Išteka Mauljino upė, jungianti Ljankihuję su Ramiuoju vandenynu.

Turizmas, žvejyba (gausu vaivorykštinių upėtakių). Prie ežero įsikūrusios gyvenvietės: Puerto Varasas, Frutiljaras, Puerto Oktajas, Ljankihujė.

## Šaltiniai
Andrius Giedrimas

**Andrius Giedrimas** (g. 1948 m. sausio 2 d. Panevėžyje) – Lietuvos dailininkas vitražistas, tapytojas.

## Biografija
Žmona Salvinija Giedrimienė. 1972 m. baigė Lietuvos dailės institutą, mokytojas Algimantas Stoškus.

## Kūryba
Sukūrė apie 30 įvairaus dydžio dekoratyvių vitražų. Jo paveikslai lyrinės nuotaikos, melsvų, žalsvų atspalvių („Diendaržis“, „Nacionalinis parkas“, abu 1993 m., „Rugpjūčio saulė“ 1994 m., „Lapams krentant“, „Žalvarniai“, abu 1998 m.), vėlesni pasižymi intensyvių, sodrių spalvų deriniais („Mėlyna eglė“ 2002 m., „Rudens lapas“, „Raudonas debesis“, „Rudenėjant“, visi 2003 m.). Surengė individualių parodų: Vilnius – 1983 m., 1994 m., 2004 m., Panevėžys – 1993 m., Klaipėda – 2001 m., Juodkrantė – 2004 m.

## Žymiausi vitražai
* Elektrifikacija – gamykla „Elfa“, Vilnius, 1976 m.
* Technikos medis – Akmenės cemento gamykla, 1983 m.
* Vyskupų rūmai, Vilnius, 1999 m.

## Šaltiniai
Juozas Giedrimas

**Juozas Giedrimas** (g. 1802 m. prie Gintališkės prie Salantų – m. ?) – Lietuvos 1831 m. sukilimo dalyvis.

## Biografija
Baudžiauninkas. 1831 m. vasario mėn. su S. Borisevičiumi vadovavo Gintališkės ir Salantų parapijų valstiečiams, kurie pasipriešino Rusijos imperijos valdžiai. 1831 m. kovo mėn. su apie 100 valstiečių pasitraukė į Prūsiją. Sukilimui apėmus visą Lietuvą įstojo į Telšių apskrities sukilėlių pulką, vadovaujamą L. Urbanavičiaus. Nuslopinus sukilimą su valstiečių būriu kovojo toliau, vėliau su sukilėliais pasitraukė į Prūsiją. 1832 m. vasario 3 d. grįžtantį iš Prūsijos, Mosėdžio apylinkėse sugavo Rusijos imperijos valdininkai; atiduotas į rekrūtus.

## Šaltiniai
Salvinija Giedrimienė

**Salvinija Giedrimienė** (g. 1948 m. lapkričio 16 d. Vilniuje) – Lietuvos dailininkė tekstilininkė.

## Biografija
Vyras Andrius Giedrimas. 1971 m. baigė Lietuvos dailės institutą, mokytojai Juozas Balčikonis, Vladas Daujotas, Sofija Veiverytė. 1989–1995 m. Lietuvos dailės instituto (nuo 1990 m. Vilniaus dailės akademija) dėstytoja, nuo 1992 m. docentė.

## Kūryba
Sukūrė modernių monumentalių plokštuminių, reljefinių, erdvinių gobelenų, aplikacijų. Ankstyvieji gobelenai netaisyklingo formato, su originaliais faktūriniais, ažūriniais elementais („Sportiniai žaidimai“ 1976 m., „Atodrėkis“ 1987 m.). Devintame dešimtmetyje sukūrė gobelenų gamtos, etnografine, istorine tematika („Pralekiantis ekspresas“ 1980 m., „Kintantys motyvai“ 1982 m., „Atbundantys laukai“ 1983 m., „Neramios šviesos“ 1984 m., „Languotas audinys“ 1986 m., „Juostuotas audinys“ 1987 m.). Gobelenai lygaus klasikinio audimo, konstruktyvios, aiškaus piešinio kompozicijos, niuansuotų spalvų, su ryškiais akcentais arba abstraktaus ritmo su erdviniais elementais. Nuo 1990 m. audžia religinės tematikos smulkaus pynimo gobelenus („Kryžius“ 1992 m., „Gailestingumo Motina“ 1994–1995 m., „Vilties šviesa“ 1992 m., Palaimintojo J. Matulaičio bažnyčioje Vilniuje, gobelenų ciklas „Kryžiaus kelias“ 1996–1999 m. ir „Prisikėlimas“ 1999–2002 m., Šv. Juozapo kunigų seminarijoje Vilniuje). Nuo 1972 m. dalyvauja parodose Lietuvoje ir užsienyje, individualios parodos surengtos 1989 m. ir 1998 m. Vilniuje.

## Įvertinimas
* 1982 m. – Erfurto taikomosios dailės kvadrienalės Didysis prizas

## Šaltiniai
Ljankihujė (miestas)

**Ljankihujė** () – miestas Čilėje, Los Lagoso regiono šiaurinėje dalyje, 27 km nuo Puerto Monto, Ljankihujės ežero pakrantėje, priešais Osorno ugnikalnį, Ljankihujės provincijoje. Per miestą eina Arikos–Puerto Monto kelias. Verčiamasi turizmu.

## Istorija

Gyvenvietė įkurta 1852 m. Desagvės (*Desagüe*) pavadinimu. 1968 m. suteiktas komunos statusas.

## Šaltiniai
Osorno ugnikalnis

**Osorno ugnikalnis** () – ugnikalnis Čilėje, Los Lagoso regione, Osorno ir Ljankihuės provincijose. Aukštis 2652 m. Prie jo pietrytinės dalies telkšo Ljankihuės ežeras, be to, netoli yra Todos los Santoso ežeras.

Tai vienas aktyviausių pietinės Čilės ugnikalnių: užfiksuota 11 jo išsiveržimų nuo 1575 m. Išsiveržimų metu išmestas bazaltas ir andezitinės lavos srautai pasiekė ežerų krantus. Ugnikalnio viršūnė padengta ledynais.

## Nuorodos
* Ugnikalnių duomenų bazė
Vanda Giedrytė

**Vanda Giedrytė** (g. 1942 m. balandžio 15 d. Smėlinkoje, Giedraičių valsčius) – Lietuvos tautodailininkė, poetė.

## Biografija
1967 m. baigusi Kauno politechnikos instituto Vilniaus filialą dirbo inžiniere. Nuo septintojo dešimtmečio margina kiaušinius, jų išmargino apie 2000. Ankstyvieji margučiai liaudiškų motyvų, piešinys geometrizuotas, vėlesni – grafiško, keliaplanio ir keliasluoksnio piešinio, atlikti mišria technika (vaškas, skutinėjimas, daugkartinis mirkymas dažuose). Būdingas savitas ornamentų komponavimas (kosminiai įvaizdžiai), subtilios spalvos, kruopštus atlikimas. Kuria karpinius, aliejinius paveikslus, akvareles (vyrauja tėviškės peizažo, vaikystės, saulės, žemės, gėlių motyvai). Surengė 14 individualių parodų Lietuvoje, dalyvavo 32 grupinėse tautodailės parodose Lietuvoje ir užsienyje (Pavija 1989 m., Leipcigas 1991 m., Helsinkis 1995 m., Paryžius ir Londonas 1996 m.). Kūrinių turi Lietuvos dailės muziejus, Lietuvos nacionalinis muziejus, Nacionalinis Čiurlionio dailės muziejus, Šiaulių Aušros muziejus ir užsienio šalių (Britų muziejus, Pavijos krašto, Stokholmo, Melburno) muziejai. Išleido poezijos knygelių. Kompozitoriai Benjaminas Gorbulskis, Mikalojus Novikas, Laimutis Telksnys sukūrė dainų Vandos Giedrytės žodžiais.

## Bibliografija
* Margas margas tas pasaulis, 1992 m.
* Vainikas meilės ir kančios, 2000 m.
* Odė Giedraičių žemei, 2000 m.
* Laiškai be atsako, 2003 m.
* Lopšinė motinoms, 2004 m.
* Gerumo spindulių pavėsy, 2005 m.

## Šaltiniai

## Nuorodos
* Paroda Lietuvos dailės muziejuje
Gustiškis

**Gustiškis** – viensėdis Panevėžio rajono savivaldybėje, 3 km nuo Velykių. 

## Gyventojai

## Šaltiniai
Hartlepulas

**Hartlepulas** – miestas šiaurės Anglijoje. Uostas prie Šiaurės jūros. Yra Šv. Hildos bažnyčia, vienuolynas, miesto siena, muziejus, karo memorialas.

## Sportas
* Hartlepool United FC (futbolas)
Todos los Santoso ežeras

**Todos los Santoso ežeras** (, 'Visų Šventųjų ežeras') – ežeras pietinėje Čilėje, Los Lagoso regione, 96 km į šiaurės rytus nuo Puerto Monto, Visentės Pereso Rosaleso nacionaliniame parke. Telkšo 181 m aukštyje virš jūros lygio, Andų pašlaitėse. Krantai aukšti, statūs. Ežero ilgis 32 km, plotis iki 16 km. Yra viena sala (Margaritos). Aplink ežerą iškilę Osorno, Puntiagudo, Tronadoro ugnikalniai.

Ežero baseino plotas – 3036 km². Įteka Peuljos upė, išteka Petrohuė, jungianti ežerą su Ramiuoju vandenynu. Ežeras laivuojamas, vystoma žvejyba (veisiasi vaivorykštiniai upėtakiai). Prie Todos los Santoso įsikūrusios Petrohuės ir Peuljos gyvenvietės.

## Šaltiniai
Antanas Giedraitis-Giedrius

**Antanas Giedraitis-Giedrius** (1892 m. balandžio 4 d. Lukšiai, Jurbarko valsčius – 1977 m. rugpjūčio 29 d. Vorčesteris, Masačiusetso valstija) – Lietuvos pedagogas, rašytojas.

## Biografija
Nuo 1909 m. gyveno Maskvoje. 1917–1918 m. studijavo Lietuvių mokytojų institute Voroneže ir dėstė lietuvių kalbą lietuvių mergaičių gimnazijoje. 1918 m. grįžo į Lietuvą, mokytojavo Jurbarko gimnazijoje (nuo 1998 m. Jurbarko Antano Giedraičio-Giedriaus gimnazija), buvo pradžios mokyklų inspektorius. Įkūrė ir 1920–1924 m. redagavo vaikų žurnalą „Žiburėlis“, 1925–1931 m. – „Saulutė“. 1944 m. pasitraukė į Vakarus. 1946-1948 m. Detmolde leido žurnalą „Saulutė“. Mokytojavo Vasario 16-osios gimnazijoje, 1952–1954 m. direktorius. Nuo 1956 m. gyveno JAV.

Žmona Iliuminata Vasiliauskaitė-Giedraitienė (Nemuno Bangelė).

## Kūryba
Daugiausia kūrė vaikams. Išleido beletrizuotus atsiminimus, parašė istorinės, mitologinės, religinės tematikos scenos vaizdelių, komedijų, didaktinių apsakymų, eilėraščių, romantiškų pasakų. Kūriniuose vaizduojamas kaimo vaikų gyvenimas, plėtojamos gėrio ir teisingumo pergalės idėjos. Suaugusiesiems išleido poetinės prozos, poezijos rinkinį, etnografinių pasakojimų. Parengė pasakų knygų.

## Bibliografija
* Iš mokslo dienų, atsiminimai, 1917 m.
* Duonos beieškant, komedija, 1917 m.
* Apsakymėliai, 1925 m.
* Pašnekos, apsakymai, 1930 m.
* Mažiems pažiūrėti, komedija, 1930 m.
* Ką padarė gaidys, komedija, 1930 m.
* Rausvas lapas, eilėraščiai, 1930 m.
* Nušviesti takai, proza, 1930 m.
* Šviesos rate, eilėraščiai, 1930 m.
* Šlutys, apsakymai, 1934 m.
* Devynios pasakos, 1942 m.
* Taunienės bičiuliai, apsakymai, 1947 m.
* Pasakėčios, 1959 m.
* Lukšiujai, 1959 m.
* Murklys, apsakymai, 1962 m.
* Smilgos, poezija, 1969 m.
* Aišvydo pasakos, 1971 m.

* Mūsų liaudies pasakos vaikams, rengėjas, 1922 m.
* Tautos pasakos, rengėjas, 1928 m.
* Pasakos, rengėjas, 2 t. 1951–1972 m.
* Užburti keliai, rengėjas, 1961 m.

## Šaltiniai

## Nuorodos
*
Galhiopigenas

**Galhiopigenas** () – aukščiausia Norvegijos bei Skandinavijos viršūnė, esanti Jutunheimeno kalnyne. Jos aukštis siekia 2469 metrus virš jūros lygio. Kalnas priklauso kaledoninės kalnodaros tipui ir yra išsidėstęs pietinėje Norvegijos dalyje. Dabartinę formą Galhiopigenas įgavo per paskutinį ledynmetį, kuomet viršukalnė buvo padengta storu ledo sluoksniu.

Daugelį metų geologai nežinojo, kad Galhiopigenas yra aukščiausia Norvegijos viršūnė, todėl niekas nebandė į jį įkopti. Pirmą kartą viršūnė pasiekta tik 1850 m. Nors dabar tai aukščiausias Norvegijos kalnas, ilgą laiką šį titulą turėjo kitas kalnas – Glitertindas. Dėl viršūnėje esančio ledyno, Glitertindas buvo šiek tiek aukštesnis, tačiau per pastaruosius metus dalis ledyno ištirpo. Dėl to sumažėjo kalno aukštis ir aukščiausiu buvo paskelbtas Galhiopigenas.

Kopimas į kalną nėra labai sudėtingas. Vasarą, esant palankiam orui, per dieną viršūnę gali pasiekti keli šimtai žmonių. Kalno viršūnėje yra pastatyta nedidelė trobelė, kurioje vasarą yra pardavinėjami gėrimai, užkandžiai bei atvirukai.

## Šaltiniai
Jakobas Gierkė

**Jakobas Gierkė** (, istoriniuose šaltiniuose dar *Gierche, Geirke, Gierek*) – XVII a. Vilniaus laikrodininkas auksakalys.

Sukūrė keliolika meniškų barokinės stilistikos stalinių laikrodžių, iš jų keturi yra Lenkijos muziejuose, vienas – Lietuvoje. Jo kūriniuose sukaupti visi Lietuvos laikrodininkystės laimėjimai iki švytuoklės pritaikymo mechanizmams. Laikrodžiai turėjo sraigę – kūginį būgnelį spyruoklės įtempimui išlyginti, valandų skambinimo įtaisą, tačiau dažniausiai tik vieną rodyklę. Sudėtingesnieji rodė ir mėnesio dienas, Mėnulio fazes, Saulės padėtį Zodiake. Laikrodžiai buvo su bronziniais aptaisais. Mechanizmo detalės gausiai ornamentuotos zoomorfiniais ir augaliniais motyvais, ciferblatai puošti graviruotais vaizdais. Sudėtingesnių laikrodžių viršuje – lietos skulptūrėlės.

## Šaltiniai
Puerto Varasas

**Puerto Varasas** () – miestas Čilėje, Los Lagoso regiono šiaurės rytuose, Ljankihuės provincijoje. Įsikūręs Ljankihuės ežero pietvakarinėje pakrantėje, 20 km į šiaurę nuo Puerto Monto. Šalia miesto eina Puerto Monto-Arikos plentas. Yra uostas. Tai vienas svarbiausių regiono turistinių centrų.

## Istorija

Puerto Varasas įkurtas 1854 m. Visentės Pereso Rosaleso. Pavadintas Čilės politiko Antonijaus Varaso garbei. Į miestą atsikėlė nemažai imigrantų iš Vokietijos, Šveicarijos, Austrijos.

## Šaltiniai
Esvatinio rajonai

**Esvatinis** yra suskirstytas į 4 rajonus:

## Nuorodos
* Eswatini (Citypopulation.de)
* Regions of Swaziland (Statoids.com)
Arnuvandas II

**Arnuvandas II** – hetitų karalius, valdė nuo 1320 – 1318 m. pr. m. e., vyriausias Supiluliumo I sūnus.

Arnuvandas II šalį valdė nepilnus metus ir mirė epidemijos metu nuo maro.

Karo su Egiptu metu kilusi maro epidemija, nusinešusi tėvo gyvybę, hetitų imperijoje siautėjo dar dvidešimt metų. Arnuvandas paveldėjo epidemiją ir karą su kaškų gentimis, įsitvirtinusiomis Ishupitos mieste (Ishupitta). Tapęs šalies vadovu, Arnuvandas greitai susirgo ir praktiškai neužsiėmė valstybės reikalais.

Aplinkinių žemių miestai, sužinoję apie karaliaus ligą, sukilo prieš hetitus. Arnuvando armija, puolusi Ishupitą, taip pat buvo kamuojama maro ir turėjo atsitraukti, mirus armijos vadui Hanutčiui.

Mirdamas Arnuvandas sostą paliko savo jauniausiam broliui Muršiliui II, nors dar buvo vyresnis brolis Pijasilis.

* Kituose šaltiniuose Arnuvando II–jo valdymo metai yra nurodyti 1385–1375 m. pr. m. e., 1335–1334 m. pr. m. e. ir 1336–1333 m. pr. m. e.

## Taip pat skaitykite
* Hetitai
* Mažosios Azijos istorija

## Šaltiniai

|-
Hoho rajonas

**Hoho** – Svazilando rajonas, įsikūręs šalies šiaurės vakarinėje dalyje. Hoho plotas – 3569 km², gyventojų – 270 000 (1997 m.). rajono administracinis centras yra šalies sostinė Mbabanė. Ribojasi su Lubombo rajonu pietryčiuose ir Manzinio rajonu pietvakariuose.
Lubombo rajonas

**Lubombas** – Svazilando rajonas, įsikūręs rytinėje šalies dalyje. Rajonas užema 5947 km², o jame gyvena 202 000 gyventojų (1997). Administracinis centras – Sitekis. Ribojasi su visais likusiais rajonais: Hoho šiaurėje, Manziniu vakaruose ir Šiselveniu pietuose.
Miltonija

**Miltonija** (*Miltonia*) – gegužraibinių (*Orchidaceae*) šeimos augalų gentis.

Miltonijos žiedai platūs, plokšti, labai atsivėrę, auga ant trumpučių kotelių ir kiek panašūs į našlaitės žiedus. Yra apie 15-20 rūšių.

Žydėjimo laikas – dažniausiai vasarą ir rudenį, kartais ir visus metus. Žiedai dažniausiai baltai ir raudonai margi arba rausvi. Geriausiai auga drėgnoje ir kartu šviesioje aplinkoje. Reikia reguliariai lieti, ypatingai augimo periodu, po žydėjimo reikalingas poilsio periodas. Jei gauna per daug šviesos, lapai nusidažo rausvai.

## Rūšys

* *[[Miltonia candida]]* (syn. *Oncidium candidum*)
* *[[Miltonia clowessi]]* (syn.* Oncidium clowessi*, *Odontoglossum clowesii*)
* *[[Miltonia flavescens]]* (syn. *Cyrtochilum stellatum*, *Oncidium flavescens*)
* *[[Miltonia regnellii]]* (syn. *Oncidium regnellii*)
* *[[Miltonia russeliana]]* (syn. *Oncidium russelliana*)
* *[[Miltonia spectabilis]]* (syn. *Miltonia fryanus*, *Oncidium spectabile*)
Manzinio rajonas

**Manzinio rajonas** – Esvatinio rajonas, įsikūręs centrinėje – vakarinėje šalies dalyje. Manzini plotas – 5068 km², gyventojų skaičius – 292 000 (1997 m. duomenys). Administracinis centras – Manzinis. Ribojasi su trejais kitais rajonais: Hoho šiaurėje, Lubombu vakaruose ir Šiselveniu pietuose.
Miltonia candida

***Miltonia candida*** (syn. *Oncidium candidum*) – gegužraibinių (*Orchidaceae*) šeimos augalas, priklausantis miltonijų genčiai. Natūraliai auga pietryčių Brazilijoje.

Pseudogumbai yra iki 9 cm aukščio. Lapai siauri iki 30 cm ilgio. Suformuoja iki 8 ilgai žydinčių, kvepiančių žiedų, kurių skersmuo apie 7 cm. Žydi rudenį.
Šiselvenio rajonas

** Šiselvenio rajonas** – Svazilando rajonas pietvakarinėje šalies dalyje. Rajono plotas 3790 km², gyventojų – 217 000 (1997 m. duomenys). Rajono administracinis centras – Nhlanganas. Ribojasi su Lubombu šiaurės rytuose ir Manziniu šiaurės vakaruose.
Antanas Gylys

**Antanas Gylys** (1894 m. kovo 14 d. Jurginiškiai, Garliavos valsčius – 1966 m. lapkričio 15 d. Tuksonas, Arizonos valstija) – Lietuvos gydytojas psichiatras, daktaras.

## Biografija
1914–1915 m. studijavo Maskvos, 1917–1924 m. – Miuncheno universitete. 1921 m. daktaras.Antano Gylio ligoninė

1917 m. Vilniaus konferencijos dalyvis. 1924–1944 m. Vytauto Didžiojo universiteto (iki 1930 m. Lietuvos universitetas) dėstytojas, 1924–1934 m. Teologijos – filosofijos fakulteto dekanas. Nuo 1942 m. profesorius. 1935–1942 m. vadovavo ir savo įkurtai privačiai klinikai Kaune – Antano Gylio ligoninei.

Bendradarbiavo žurnaluose „Logos“, „Kosmos“, „Židinys“. 1926–1928 m. žurnalo „Santūra“ redaktorius.

1944 m. pasitraukė į Vokietiją. Buvo Hanau lietuvių pabėgėlių stovyklos pirmininkas, Baltų vyriausiojo komiteto narys ir pirmininkas. 1948 m. išvyko į JAV. 1948–1952 m. Lojolos universiteto Čikagoje klinikinės psichiatrijos instruktorius, nuo 1952 m. dirbo Niujorko valstijos psichiatrijos ligoninėse.

## Šaltiniai
Brovarai

**Brovarai** () – miestas, esantis Kijevo srityje, centrineje Ukrainoje. Brovarų rajono administracinis centras. Brovarai yra senovinis miestas, pirma kartą paminėtas 1630 metais. Jo vardas reiškia „aludarius“. Dabar tai yra Ukrainos „batsiuvių sostinė“ su daugybe tokiu batus gaminančių kompanijų. Brovarai taip pat svarbus Ukrainos sporto centras. Keli pasauliniai ir olimpiniai čempionai gimė arba pradėjo savo karjerą čia.

## Miestai partneriai
*  Fontenė-sous-Boisas, Prancūzija (1989),
*  Sluckas, Baltarusija (1992),
*  Rokfordas, JAV, (1995).
Miltonia clowesii

***Miltonia clowesii*** (syn. *Oncidium clowesii*, *Odontoglossum clowesii*) – gegužraibinių (*Orchidaceae*) šeimos augalas, priklausantis miltonijų genčiai.

Rūšis kilusi iš pietryčių Brazilijos.
Vytautas Liškauskas

**Vytautas Liškauskas** (, g. 1968 m. rugpjūčio 16 d. Punske, Lenkija) – Punsko valsčiaus viršaitis.

## Biografija
Mokėsi Punsko licėjuje, vėliau studijavo istoriją Varšuvos universiteto Balstogės filiale. Studijas tęsė Vilniaus universitete. Nuo 1998 metų dirbo istorijos mokytoju Seinų valsčiaus Krasnavo pagrindinėje mokykloje. Lenkijos Socialdemokratų partijos narys. Tris kartus išrinktas Punsko valsčiaus viršaičiu, per paskutinius rinkimus už jį balsavo 99,9 % valsčiaus rinkėjų.

Vedęs: žmona Ona, sūnus Povilas, dukterys Ingrida ir Irmina.

## Nuorodos
* Biografija ;
* V. Liškausko vadovaujama Punsko valsčiaus įstaiga (liet.) .
Jonas Gylys

**Jonas Gylys** (g. 1947 m. liepos 3 d. Krakėse) – Lietuvos energetikos inžinierius, habilituotas technologijos mokslų daktaras.

## Biografija
1970 m. baigė Kauno politechnikos institutą. 1995 m. habilituotas technologijos mokslų daktaras.

Nuo 1970 m. Kauno politechnikos instituto (nuo 1990 m. Kauno technologijos universitetas) dėstytojas, nuo 1995 m. Šilumos ir atomo energetikos katedros vedėjas. Nuo 1995 m. profesorius. KTU Senato Studijų komisijos pirmininkas.

Vienas iš Branduolinės energetikos tęstinumo Lietuvoje studijos (2004 m.) autorių. Studija daug prisidėjo prie to, kad Lietuvoje atsirastų politinė valia statyti naują atominę elektrinę.

## Mokslinė veikla
Mokslinių tyrimų svarbiausios kryptys – branduolinių reaktorių sauga, hidrodinamika, šilumos ir masės mainai dvifazėse sistemose. Sukūrė nutekamojo vandens terminio nukenksminimo metodų. 5 išradimų autorius.

## Bibliografija
* Hidrodinamika, šilumos ir masės mainai statiškai stabilių putų sistemose, monografija, 1998 m.
* vadovėlis, Branduolinės inžinerijos įvadas, vadovėlis, 1997 m.
* Branduolinio kuro ciklas, vadovėlis, 1999 m.
* Branduolinių energetinių sistemų medžiagos, vadovėlis, 2000 m.

## Įvertinimas
* 2002 m. Lietuvos mokslo premija

## Šaltiniai
Puošniausioji karpažolė

**Puošniausioji karpažolė** arba **puansetija** (*Euphorbia pulcherrima*) – karpažolinių šeimos (*Euphorbiaceae*) augalas. Kilęs iš Meksikos ir Gvatemalos.

Šis augalas turi balsvų nuodingų syvų. Žiedai smulkūs, tačiau pažiedlapiai labai spalvingi: raudoni, geltoni arba balti.

Puošniausioji karpažolė auginama drėgnoje ir šiltoje aplinkoje. Lapus dažnai reikia purkšti drungnu vandeniu. Jei temperatūra per žema, lapai nukrenta.
Kenijos administracinis suskirstymas

Kenija yra suskirstyta **47 apskritis** (, ), kurių sąrašas patvirtintas naujausios administracinės reformos, įvykdytos 2013 m. kovo mėnesį, metu. Ši reforma panaikino iki tol egzistavusias provincijas ir sugrąžino 1992 m. apskričių teritorijas. Apskritys dalinamos į paapskritis ().

Apskričių ribos dalinai atsižvelgia į Kenijos etninių grupių tradicines teritorijas, ir kartais yra pavadintos pagal jas.

## Apskričių sąrašas

## Ankstesnis administracinis suskirstymas

Iki 2013 m. kovo mėnesio Kenija buvo suskirstyta į 8 provincijas (mkoa), kurios šiuo metu yra panaikintos:

: 1. Centro provincija
: 2. Pakrantės provincija
: 3. Rytų provincija
: 4. Nairobis
: 5. Šiaurės rytų provincija
: 6. Nianza
: 7. Didžiojo Lūžio slėnio provincija
: 8. Vakarų provincija

Nuo 1992 m. provincijos buvo skirstomos rajonus (, ), kurių skaičius nuolat kito. Pradžioje buvo sukurti 46 rajonai ir atskira Nairobio teritorija, kurių ribos ir skaičius atitiko dabartinių apskričių ribas. Tačiau dėl įvairių priežasčių nuo XXI a. pradžios rajonų skaičius ėmė stipriai augti. 2003 m. jų jau buvo 57, 2007 – 70, o 2009 m. – net 254. Dauguma jų buvo sukurta vidaus neramumų laikotarpiu, kuomet centrinė valdžia siekė pataikauti vietinių grupių interesams. 2013 m. visi šie naujai sukurti rajonai buvo paskelbti nelegaliais, ir jų skaičius sugrąžintas į 1992 m. situaciją. Jie davė pagrindą dabartinėms apskritims.

Rajonai buvo dalinami į 262 divizijas (tarafa) ir 2427 seniūnijas (kata).
Mauljinas

**Mauljinas** () – upė Čilėje, Los Lagoso regione, Ljankihujės provincijoje. Išteka iš Ljankihujės ežero, teka į pietvakarius. Įteka į Ramiojo vandenyno Koronadoso įlanką; sudaro ilgą estuariją.

Prie Mauljino įsikūrę Ljankihujės ir Mauljino miestai.

## Šaltiniai
Petras Maksimavičius

**Petras Maksimavičius** (, g. 1970 m. Seinuose, Lenkija) – Lenkijos ir pasaulio lietuvių visuomenės veikėjas.

## Biografija
Baigė Seinų lenkišką pradinę mokyklą, toliau mokėsi Punsko licėjuje, vėliau studijavo Vilniaus universitete istoriją. Grįžęs į Lenkiją aktyviai dalyvauja lietuvių visuomeniniame gyvenime. Lenkijos lietuvių žurnalo „Aušra“ žurnalistas.

Pasaulio lietuvių bendruomenės (PLB) valdybos pirmininko pavaduotojas. PLB Spaudos ir informacijos komisijos pirmininkas. Vyskupo Antano Baranausko fondo tarybos pirmininkas. Lenkijos lietuvių draugijos valdybos narys.

## Įvertinimas
Ordino „Už nuopelnus Lietuvai“ medalis

## Nuorodos
* Interviu su Petru Maksimavičiumi
Ljankihujės provincija

**Ljankihujės provincija** () – provincija Čilėje, Los Lagoso regiono šiaurinėje dalyje. Administracinis centras – Puerto Montas.

Provincijos teritorijoje iškilę keturi ugnikalniai: Osorno, Tronadoro, Kalbuko ir Puntiagudo. Taip pat telkšo keletas didelių ir vaizdingų ežerų – Ljankihujė, Todos los Santosas, Čiapas, Kajutujė, Tagvatagva.

## Komunos

Provinciją sudaro 9 komunos:
* Kalbukas
* Kočamas
* Fresija
* Frutiljaras
* Ljankihujė
* Los Muermosas
* Mauljinas
* Puerto Montas
* Puerto Varasas

## Šaltiniai
Skantorpas

**Skantorpas** – miestas rytų Anglijoje, Šiaurės Linkolno grafystėje. Geležinkelio stotis. Stipriai išvystyta plieno pramonė. Veikia grafystės muziejus, Šv. Jono evangelisto bažnyčia (nuo 1891 m.), teatras, meno centras.

## Istorija

Vietovė minima nuo 1086 m.

## Sportas
* Scunthorpe United FC (futbolas)
Burgio pelkė

**Burgio pelkė** – pelkė, plytinti Plungės rajone, 6 kilometrai į vakarus nuo Alsėdžių. Plotas siekia 192 ha (pramoninis – 140 ha). Šiaurinėje dalyje telkšo Burgio, pietinėje – Burgalio ežerai. Į Burgio ežerą įteka Blinda, išteka Babrungo intakas Uošna.

Pelkės didesnioji dalis yra raistinė žemapelkė, viduryje – nedidelė raistinė aukštapelkė. Durpių klodo didžiausias storis 4,1 m, vidutinis 1,9 m. Durpių ištekliai XX a. antroje pusėje siekė 2,7 mln. m³, vidutinis susiskaidymas 27 %, vidutinis peleningumas 9,5 %, vidutinis drėgnumas 88 %. Po durpėmis yra iki 6,0 m storio sapropelio sluoksnis. Dugne smėlis, priesmėlis.

## Išnašos
Jonas Genys

**Jonas [[Genys]]**:

* Jonas Genys (1923) – dendrogenetikas, visuomenės veikėjas;
* Jonas Genys (1945) – pedagogas, politikas;
* Jonas Genys (1955) – archeologas, muziejininkas.
Vytautas Gerulaitis

**Vytautas Gerulaitis:**

* Vytautas Gerulaitis (1915) – tenisininkas;
* Vytautas Gerulaitis (1930) – inžinierius mechanikas.
Didžiarauliškių ežeras

**Didžiarauliškių ežeras** – ežeras Lietuvoje, Trakų rajono šiaurės vakaruose, 6 km į šiaurę nuo Aukštadvario. Plotas 25,6 ha. Ilgis (iš vakarų į rytus) 0,84 km, didžiausias plotis 0,45 km. Altitudė 171,6 m. Pietvakarinis krantas status, kiti – lėkšti, daugiausia apaugę medžiais ir krūmais. Pakrantėse plyti pievos, auga miškeliai. Įteka keturi upeliai, šiaurės rytuose išteka vienas link Juodžio ežero (Dabintos upės baseinas).

Prie Didžiarauliškių ežero esantys kaimai: Galalaukis, Paberžė, Didžiarauliškės, Zaulcai.

## Šaltiniai
Kalbuko ugnikalnis

**Kalbuko ugnikalnis** () – ugnikalnis Čilėje, Los Lagoso regione, Ljankihuės provincijoje, į pietus nuo Ljankihuės ežero. Įeina į Ljankihuės nacionalinį rezervatą. Aukštis 2003 m.

Nuo 1837 m. ugnikalnis buvo išsiveržęs 10 kartų. Labai galingas išsiveržimas įvyko 1893–1894 m. kuomet 30 cm dydžio vulkaninės bombos skriejo 8 km nuo kraterio. 1917 m. išsiveržimo metu susidarė laharai, iškilo lavos kupolas, 1929 m. išsiveržimo metu liejosi lava, veržėsi piroklastiniai srautai. Paskutinis išsiveržimas įvyko 2015 m. balandį.

1861 m. Kalbuko ugnikalnį tyrinėjo Ignas Domeika.

Ugnikalnio pavadinimas kilo iš mapudungunų kalbos žodžių *kallfü ko*, reiškiančių „žydrą vandenį“.

## Nuorodos
* Ugnikalnių duomenų bazė
Jurgis Baltrušaitis

**Jurgis Baltrušaitis:**

* Jurgis Baltrušaitis (1873) – poetas, eseistas, vertėjas, diplomatas;
* Jurgis Baltrušaitis (1903) – dailės istorikas, diplomatas.
Juozas Baltrušaitis

**Juozas Baltrušaitis:**

* Juozas Baltrušaitis (1875) – publicistas, poetas;
* Juozas Baltrušaitis (1929) – inžinierius mechanikas.
Jouvilis

**Jouvilis** – miestas pietvakarių Anglijoje. Išvystyta aviacijos ir karinė pramonė. Yra muziejus, du teatrai, Šv. Jono bažnyčia.

## Sportas
* Yeovil Town FC (futbolas)
Povilas Balčiūnas

**Povilas Balčiūnas:**

* Povilas Balčiūnas (1927) – inžinierius energetikas;
* Povilas Balčiūnas (1958) – politikas.